
Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Și ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 

Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


i e se 


Acatistul Sfântului Ignatie Briancianinov: 
https://www.youtube.com/watch?y=S50ZA6NH-gU 

Troparul Sfântului Ignatie Briancianinov (glas 8): Apărătorule al Ortodoxiei, al 
pocăinţei şi rugăciunii lucrător şi dascăl prea ales, podoaba cea de Dumnezeu in- 
suflată a arhiereilor, slava şi lauda monahilor, cu scrierile tale pe noi toţi ne-ai înţe- 
lepțit; alăută duhovnicească, noule Gură de Aur, ierarhe Ignatie, roagă pe Cuvân- 
tul, Hristos Dumnezeu, pe care în inima ta L-ai purtat, să ne dăruiască nouă mai 
înainte de sfârşit a ne pocăi. 


Ro 2 


Condac 1 

Cel ce ai fost ales de Împăratul Ceresc şi proslăvit de EI, părinte ierarhe Ienatie, 
prăznuind acum prea cinstită pomenirea ta, cu osârdie te rugăm: călăuzeşte-ne 
la calea mântuirii, izbăveşte-ne de vrăjmaşii văzuţi şi nevăzuţi, de scârbe şi de 
dureri pe cei ce cu dragoste strizăm ţie: Bucură-te, ierarhe Ienatie, al pocăinţei 
şi rugăciunii lucrător şi dascăl prea ales! 


Icos 1 

Arhanghelii şi îngerii se minunau de vieţuirea ta, părinte ierarhe Ignatie, căci din 
pruncie ai avut mare dorire către Dumnezeu şi întru poruncile Lui ai petrecut ne- 
abătut viaţa ta. Minunându-ne de această bună pricepere a ta, cu umilinţă strigăm 
ție: 

Bucură-te, că pe părinţii tăi îndureraţi de nerodire, cu naşterea ta i-ai mângâiat; 
Bucură-te, odraslă minunată şi de neam cinstit; 

Bucură-te, necontenită bucurie a îngerului tău păzitor; 

Bucură-te, cele ce cu blândeţea şi supunerea ta pe părinţii şi povăţuitorii tăi i-ai ui- 
mit; 

Bucură-te, cela ce din pruncie te-ai gătit pentru ascultare monahicească; 

Bucură-te, cel ce sufletul tău de prunc către Dumnezeu l-ai îndreptat, 

Bucură-te, cel ce clipele de răgaz ale prunciei tale în rugăciune şi cugetare la Dum- 
nezeu le-ai petrecut; 

Bucură-te, cela ce pentru fraţii şi surorile tale mai mici pildă de rugăciune şi ascul- 
tare te-ai arătat; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 2 

Văzând darurile tale cele mari, părinţii tăi te-au îndreptat către oraşul împărătesc, 
ca să dobândeşti învăţătura spre a primi cinul ostăşesc. Ci tu, alesule al lui Dumne- 
zeu, tânăr fiind cu anii, dar bătrân cu înţelegerea, toate acestea stricăcioase şi de- 

grab trecătoare le-ai socotit şi către singura frumuseţe şi negrăită desfătare — Dom- 
nul lisus Hristos - cu mintea şi cu inima ai năzuit, cântându-l: Aliluia 7 


Icos 2 

Înţelegere dumnezeiască ai primit de la Iubitorul tău Mântuitor Hristos, Ignatie, 
vrednicule de mirare, atunci când încă prunc fiind, în toate chipurile cele văzute ale 
acestei lumi vedeai mâna Cerescului Făcător şi Purtător de grijă. Pentru aceasta 
mult slăvindu-te, îţi strigăm unele ca acestea: 

Bucură-te, cela ce în priveliştile cele văzute ale firii L-ai contemplat pe Dumnezeu 
Cel Nevăzut; 

Bucură-te, cela ce liniştea şi însingurarea pădurii ai iubit; 

Bucură-te, cela ce din anii copilăriei mare dorire către Dumnezeu ai avut; 
Bucură-te, cela ce toate cele frumoase şi desfătate ale lumii acesteia cu vederea le- 
ai trecut; 

Bucură-te, cela ce de la Domnul răsplătire cerească ai primit; 

Bucură-te, cela ce rugăciunea lui lisus neîncetat ai săvârşit-o cu gura şi ai păstrat-o 
în minte; 

Bucură-te, cela ce iubire desăvârşită către Domnul ai arătat; 

Bucură-te, cela ce pe mult doritul tău lisus în inimă pururea L-ai purtat; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 3 

Umbrit ai fost de puterea Celui Preaînalt, părinte prea fericite, atunci când cele ce 
în lumea aceasta se socotesc ca bunătăţi le-ai lepădat, şi luând crucea, după po- 
runca Mântuitorului Hristos urmatu-l-ai fără a te uita înapoi, neîncetat cântând în 
inima ta: Aliluia! 


Icos 3 

Având în sufletul tău înflăcărată dorinţa de a părăsi lumea şi a urma lui Hristos, nu 
te-ai temut nici de mânia ţarului, nici de împotrivirile părinteşti, şi încă vieţuind în 
lume, cu petrecere monahicească te-ai împodobit. Pentru aceasta, cinstind bărbăția 
şi iubirea ta către Preadulcele Domn Iisus, te fericim aşa: 

Bucură-te, cela ce în tinereţile tale tărie de diamant a duhului ai arătat; 

Bucură-te, cela ce împărtăşirea în fiecare săptămână cu Sfintele lui Hristos Taine 
ca pe cea mai mare comoară o ai dorit; 

Bucură-te, cela ce te împărtăşeşti acum de Hristos în ceruri, precum ai dorit încă 
fiind pe pământ; 

Bucură-te, că sămânţa cea dumnezeiască pusă în pământul cel bun al inimii tale, cu 
lacrimi îmbelşugate o ai udat; 

Bucură-te, că în mijlocul neghinelor lumii roada cea însutită a virtuţilor Domnului 
al adus; 

Bucură-te, păzitor plin de osârdie al curăţiei sufletului şi trupului; 

Bucură-te, podoaba cea aleasă a înfrânării; 

Bucură-te, că marea cuviinţă a chipului tău frumuseţea ta sufletească o mărturisea; 
Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 4 

Viforul gândurilor necredincioase nu te-a clătit, Ignatie, fericite, atunci când, nete- 
mându-te de mânia ţarului, cinul ostăşesc l-ai lepădat şi luând asupra ta jugul lui 
Hristos, lumea cu smintelile ei ai trecut-o cu vederea şi în pustie te-ai sălăşuit. 
Acolo dobândind odihna cea dorită sufletului tău, neîncetat ai cântat lui Dumne- 
zeu: Aliluia! 


Icos 4 

Când s-a auzit pe meleagurile tale că tu, tânăr fiind de ani, împodobit cu frumuseţe 
şi cu daruri, ai urât slava acestei lumi şi desfătarea ei, şi de aceea în pustie ai ple- 
cat, toate rudeniile tale mult se mirau; iar îngerii în ceruri foarte se bucurau şi 
proslăveau pe Dumnezeu, cel ce te-a răpit din calea lumească cea deşartă şi te-a 
aşezat pe calea cea strâmtă a călugăriei, care duce în Împărăţia Cerurilor. Iar noi, 
lăudând sfânta ta râvnă pentru Domnul, strigăm ţie: 

Bucură-te, cela ce ai socotit mai de cinste a fi ostaş al Împăratului Ceresc decât al 
celui pământesc; 

Bucură-te, cela ce împotriva ispitelor ce vin de la lume, de la trup şi de la diavol, 
cu tărie te-ai oştit,; 

Bucură-te, cela ce cu dumnezeiasca armă, Crucea lui Hristos, toate uneltirile vrăj- 
maşului le-ai biruit; 

Bucură-te, cela ce cu platoşa dreptăţii te-ai îmbrăcat; 

Bucură-te, cela ce coiful mântuirii ai dobândit; 

Bucură-te, cela ce duhovnicească sabie, care este Cuvântul lui Dumnezeu, mai pre- 
sus de toată arma omenească o ai iubit; 

Bucură-te, cela ce de săgețile celui viclean cu pavăza credinţei te-ai îngrădit; 
Bucură-te, cela ce negrăită fericire a cinului îngeresc în cămara cerească o ai do- 
bândit; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 5 

Asemănătu-te-ai unei stele cu dumnezeiasca mergere, Ignatie, prea cuvioase, atunci 
când înaintea egumenului unei mănăstiri îndepărtate şi sărace ai stătut, cerându-i a 
te primi în rândul obştei; iar egumenul, cercându-te, nimica împotrivă n-a grăit, 

blagoslovindu-te să păşeşti pe calea cea monahicească. lar tu, învrednicindu-te de 
plinirea legămintelor tale, cu recunoştinţă ai strigat, întru zdrobirea inimii, Făcăto- 
rului tău de bine, Dumnezeu: Aliluia! 


Icos 5 

Toată obştea mănăstirii s-a minunat văzând marea ta osârdie spre plinirea ascul- 
tărilor prin care îți cerca smerenia părintele tău duhovnicesc. lar noi, cinstind ne- 
voinţele şi ostenelile tale, pe care tânăr fiind cu vârsta le-ai îmbrățişat pentru Hri- 
stos, cu uimire strigăm ţie: 

Bucură-te, cela ce pe umeri crucea ta o ai luat şi următor lui Hristos te-ai arătat; 
Bucură-te, cela ce calea monahicească cea strâmtă şi necăjită de voie o ai ales; 
Bucură-te, cela ce nicicând îndărăt nu te-ai întors; 

Bucură-te, cela ce prin smerenia ta duhul trufiei l-ai surpat; 

Bucură-te, cela ce talantul tău în pământ nu l-ai îngropat; 

Bucură-te, cela ce întru slava lui Dumnezeu şi mântuirea sufletelor omeneşti l-ai 
întrebuințat; 

Bucură-te, cela ce prin scrierile tale pline de dumnezeiască înţelepciune multe 
suflete înglodate în păcat ai înviat; 

Bucură-te, cela ce dulcele glas al Cerescului Stăpân: „Slugă bună şi credincioasă, 
intră întru bucuria Domnului Tău”, ai auzit; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 6 

Prin smerenie, prin osârdie şi mai cu seamă prin necontenită rugăciune, asupra 
patimilor trupeşti cu dârzenie te-ai oştit, ierarhe, până ce trupul tău rob duhului l-ai 
făcut, pentru aceasta dimpreună cu Cetele îngerilor stai acum înaintea scaunului 
PreaSfintei Treimi, pururea cântând: Aliluia! 


Icos 6 

Cu îmbelşugare a răsărit în tine harul lui Dumnezeu atunci când, primind tu cinul 
cel îngeresc, cu treapta preoţiei curând ai fost cinstit, căci duhul tău, primit în 
braţele cele părinteşti deschise ţie, nespusă fericire a gustat. lar când ai fost ales de 
Dumnezeu egumen al mănăstirii Pelsema, ziua şi noaptea ai grijit de oile cele 
cuvântătoare încredințate ție de Domnul, ca nici una din ele să nu piară din nepă- 
sarea ta. Bucurându-ne de o asemenea purtare de grijă dumnezeiască pentru tine, 
strigăm ţie: 

Bucură-te, cela ce prin primirea cinului îngeresc săvârşirea aşteptărilor tale o ai vă- 
Zzut; 

Bucură-te, cela ce apărătorului tău ceresc, Sfântului mucenic Ignatie, purtătorul de 
Dumnezeu, ai urmat; 

Bucură-te, cela ce în inima ta pe Domnul lisus Hristos pururea, ca şi acela, L-ai 
purtat; 

Bucură-te, cela ce dregătoria preoţiei ca pe un mare dar de la Dumnezeu o ai pri- 
mit; 

Bucură-te, cela ce eşti numit cu numele focului, aprins fiind de focul credinţei şi 
iubirii de Dumnezeu şi de aproapele; 

Bucură-te, cela ce Jertfa cea fără de sânge, cu mare evlavie şi frică o ai adus; 
Bucură-te, cela ce pe Maica cea prea nevinovată a lui Hristos, Dumnezeului nostru, 
ca pe o prea curată vistierie şi sfânt odor al dumnezeieştii slave o ai cinstit; 
Bucură-te, cela ce în mănăstire Biserica frumos împodobită, cu hramul Milostivei 
Portaitisse ai înălțat; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 7 

Voind Domnul cel iubitor de oameni ca să nu stea sub obroc făclia virtuţilor tale, ci 
tuturor să lumineze, încât toţi oamenii văzându-te, să slăvească pe Tatăl cel Ceresc, 
te-a scos din însingurata mănăstire, spre a-ţi da ascultări mult-ostenicioase. Minu- 
nându-ne de asemenea purtare de grijă a lui Dumnezeu, cu zdrobire strigăm: Ali- 
luia! 


Icos 7 

Noii mănăstiri a prea cuviosului Serghie, care este în apropierea oraşului împără- 
tesc, te-a dăruit pe tine Domnul ca întâi-stătător şi bun păstor, iar tu, fără de odihnă 
ai purtat grijă de turma ta cea cuvântătoare şi ai râvnit la înfrumusețarea chinoviei. 
Pentru aceasta, obştea ta te slăvea, strigând: 

Bucură-te, cela ce ocrotitorului ceresc al mănăstirii tale, prea cuviosului Serghie, 
egumenului de la Radonej, următor ai fost; 

Bucură-te, cela ce mănăstirea cu minunate biserici şi clădiri o ai împodobit; 
Bucură-te, cela ce, ca un părinte iubitor de fii, pe fiii tăi, pe calea mântuirii către 
Împărăţia Cerurilor i-ai călăuzit; 

Bucură-te, cel ce pe cei însetaţi a purcede pe calea monahicească în mănăstire cu 
bucurie i-ai primit; 

Bucură-te, cela ce pe monahii cei neascultători, prin îndemnurile tale, la pocăință 
înlăcrimată I-ai adus; 

Bucură-te, cela ce, ca un bun păstor, prin viaţa şi obiceiurile tale, pildă de nevoinţă 
monahicească întregii obşti ai dat; 

Bucură-te, cela ce pentru mântuirea lor gata a-ţi pune sufletul ai fost; 

Bucură-te, lauda şi slava monahilor; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 

Condac 8 

Străin şi călător fost-ai pe pământ, ierarhe, ca şi ceilalți oameni. Dar Domnul te-a 
ales, ca pe un bine plăcut al Său, încă din anii tinereţii tale, iar prin viaţa şi scrierile 
tale cele de Dumnezeu insuflate cu osârdie Domnului ai slujit. Drept aceea, slavă 
înălțând Făcătorului tău de bine, Dumnezeu, îi strigăm: Aliluia! 


Icos 8 

Întru totul fiind plin de virtuţi, înger în trup cu adevărat te-ai arătat, ierarhe Ignatie, 
cu dragoste primind pe toţi cei ce alergau la tine, durerile lor alinând, la calea 
pocăinţei povăţuind, neîncetată rugăciune şi plânsul cel din inimă învățând. Pentru 
aceasta, bogaţi şi săraci, oameni cu faimă şi sărmani, fiii tăi duhovniceşti, strigau 
ție: 

Bucură-te, noule Gură de Aur, care prin cuvintele tale de foc, pe mulți rătăciți prin 
pocăință i-ai adus la Dumnezeu; 

Bucură-te, cela ce prin scrierile tale, sufletele şi inimile celor ce te cinstesc le-ai lu- 
minat; 

Bucură-te, cela ce a ne ruga pentru vrăjmaşi ne-ai povăţuit,; 

Bucură-te, cela ce însuţi te-ai rugat cu dragoste fierbinte pentru vrăjmaşii tăi; 
Bucură-te, cela ce ne-ai învăţat a vedea în cei ce ne vrăjmăşesc unelte ale lui Dum- 
nezeu spre îndreptarea noastră; 

Bucură-te, cela ce ochilor duhovniceşti ai celor ce se pocăiau lacrimile lui Ezechia 
şi suspinările lui Manase ai înfăţişat; 

Bucură-te, cela ce în cărțile tale pline de dumnezeiască înţelepciune nevoinţele şi 
ostenelile vechilor nevoitori ai arătat; 

Bucură-te, cela ce în viaţa ta acestora cu desăvârşire ai urmat; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 9 

Toată Oştirea cea îngerească şi soborul ierarhilor se minunau văzându-te pe tine, 
noul bine plăcut al lui Dumnezeu, cum străluceai prin mari osteneli şi nevoinţe. lar 
noi, fericindu-te lui Dumnezeu, celui ce te-a proslăvit, strigăm: Aliluia! 


Icos 9 

Către o nouă şi mult ostenicioasă ascultare într-un ţinut îndepărtat al patriei tale, ai 
plecat, ierarhe Ignatie, atunci când de la Arhiereul cel mai înainte de veci, Domnul 
nostru lisus Hristos, ţi s-a înmânat toiagul arhieresc de arhipăstorul oraşului împă- 
rătesc, în catedrala din Kazan a Împărătesei Cereşti. Cunoscând întru aceasta voia 
lui Dumnezeu, ca şi în ţară străină să se propovăduiască de către tine Evanghelia 
Împărăției lui Dumnezeu, cu smerenie strigăm ţie: 

Bucură-te, cela ce la hirotonie harul dumnezeiesc cu îmbelşugare l-ai primit; 

Bucură-te, cela ce eşti plin de apostolească învăţătură şi cu darurile ei mântuitoare 
pe toţi credincioşii îi adapi; 

Bucură-te, credincios lucrător al viei lui Hristos; 

Bucură-te, alăută duhovnicească, mişcată de Duhul Sfânt; 

Bucură-te, podoabă cea de Dumnezeu insuflată a arhiereilor; 

Bucură-te, că prin gura ta Domnul Cel iubit de tine propovăduia; 

Bucură-te, că pe fraţii şi fiii tăi duhovniceşti din mănăstirea prea cuviosului Ser- 
ghie, deşi cu trupul i-ai părăsit, însă în rugăciunile tale nicicum nu i-ai uitat; 
Bucură-te, milostiv apărător al tuturor credincioşilor şi necredincioşilor, care te 
cheamă în ajutor; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 10 

Îngreunat fiind de neputinţa trupească şi de nevoinţele întru care ai petrecut, ai 
mers în mănăstirea Sfântului Nicolae, cea care este lângă râul Volga, ierarhe Igna- 
tie, venind a-ţi găti sufletul pentru plecarea din această lume, şi acolo întru cuge- 
tare la Dumnezeu şi pustnicească rugăciune zilele săvârşindu-ţi, fără tăcere ai cân- 
tat lui Dumnezeu: Aliluia! 


Icos 10 

Grabnic ajutător şi mângâietor, ai fost ierarhe Ignatie, nu numai celor ce veneau la 
tine, ci şi celor din depărtare, cu scrierile tale mângâindu-i, duhul lor îmbărbă- 
tându-l şi inţelepţindu-l. Pentru aceasta îţi şi strigă cei ce preţuiesc cărţile tale cele 
pline de dumnezeiască înţelepciune: 

Bucură-te, păstorul nostru cel bun; 

Bucură-te, că pe cei care veneau la tine nicicând afară nu i-ai scos; 

Bucură-te, că pe cei de aproape şi de departe care cereau ajutorul tău cu dragoste 1- 
al îmbrăţişat,; 

Bucură-te, că pe cei ce cu osârdie cinstesc scrierile tale în cea mai strânsă unire cu 
sufletul tău i-ai primit; 

Bucură-te, că pe fiii tă1 cei duhovniceşti cu răbdarea creştinească 1-ai deprins; 
Bucură-te, că a vedea în pătimirile noastre purtarea de grijă a lui Dumnezeu ne-ai 
povăţuit; 

Bucură-te, că pe fiii tăi, a se încredința cu totul dumnezeieştii pronii i-ai învăţat; 
Bucură-te, că împlinirea întru noi a voii Lui, la Domnul ca pe o mare milă a o cere 
ai poruncit; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 11 

Cântare prea umilicioasă ai adus PreaSfintei Treimi în toate zilele vieţii tale pă- 
mânteşti, Ignatie prea lăudate. Iar acum, stând înaintea scaunului Împăratului Sla- 
vei, roagă-te pentru noi, cei ce cinstim sfântă pomenirea ta, ca prin rugăciune şi 
pocăință curăţindu-ne, dimpreună cu tine să cântăm în veci lui Dumnezeu: Aliluia! 


Icos 11 

Mare luminător al Sfintei Biserici Ortodoxe ai fost în viaţa ta, ierarhe Ignatie, şi 
pentru aceasta ţi-a dăruit sfârşit minunat Domnul Atotţiitorul, şi în ceruri te-a pro- 
slăvit. Rugămu-te, milostive ierarhe, cere şi pentru noi, păcătoşii, care îţi cerem 
ajutorul şi mijlocirea, Sfârşit în pace şi fără de durere vieţii noastre, răspuns bun 
la înfricoşata Judecată a lui Hristos şi moştenirea Împărăției Cerurilor, ca să 
strigăm ţie cu bucurie: 

Bucură-te, cela ce prin dreptul tău sfârşit viaţa ta cea dreaptă o ai pecetluit; 
Bucură-te, cela ce apropierea plecării tale mai înainte o ai văzut; 

Bucură-te, cela ce pe Cerescul Mire al sufletului tău cu făclia aprinsă l-ai întâm- 
pinat; 

Bucură-te, cela ce în ziua sfârşitului tău, pe Mântuitorul înviat dimpreună cu fe- 
meile mironosiţe L-ai văzut; 

Bucură-te, cela ce pe cinstitorii tăi nici după moarte de mijlocirea ta nu îi lipseşti; 
Bucură-te, cela ce pe toţi care se roagă ţie cu osârdie, cu harul şi cu purtarea ta de 
grijă îi acoperi; 

Bucură-te, cela ce pe fiii tăi a se ţine fără abatere de Sfânta credinţă ortodoxă, sin- 
gura adevărată, I-ai învăţat; 

Bucură-te, cela ce a primi înşelările cele ereticeşti şi a lua aminte la viclenele lor 
îndemnuri cu străşnicie ai oprit; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 12 

Har s-a dat ție de la Dumnezeu, ierarhe al lui Hristos, Ignatie, a te ruga pentru noi 
şi a ne călăuzi pe calea mântuirii, ca fiind curăţiţi prin pocăință, în cămara cea prea 
împodobită a Mântuitorului să intrăm şi acolo, dimpreună cu tine şi cu toţi cei ce 
bine au plăcut lui Dumnezeu, bucurându-ne să-l cântăm: Aliluia! 


Icos 12 

Cântând lui Dumnezeu celui minunat întru sfinții Săi, te lăudăm pe tine, Ignatie 
fericite, ca pe un prieten al lui Hristos, care prin neabătuta lucrare a poruncilor Lui 
fericirea Raiului ai dobândit. Roagă-te pentru noi, păcătoşii, ca dimpreună cu tine 
părtaşi ai Cinei Domnului să fim şi noi, cei ce cu dorire strigăm ţie: 

Bucură-te, că prin prea adâncă smerenia ta, şi prin sărăcia cea duhovnicească Îm- 
părăţia Cerurilor ai aflat; 

Bucură-te, că această virtute la temelia tuturor nevoinţelor monahiceşti a o pune ai 
poruncit; 

Bucură-te, că plângând pentru păcatele tale, de Domnul însuşi ai fost mângâiat,; 
Bucură-te, că pentru blândeţea sufletului tău, drept răsplată moştenirea Vieţii veş- 
nice ai dobândit; 

Bucură-te, că în viaţa cea pământească dreptatea lui Hristos, iar nu hrana trupească 
ai căutat, iar acum, în ceruri, cu ea din belşug te-ai săturat; 

Bucură-te, că pentru milostivirea ta faţă de aproapele, de Dumnezeu, Dăruitorul 
îndurărilor ai fost miluit; 

Bucură-te, că pentru curăția îngerească a inimii tale pe Dumnezeu L-ai văzut; 
Bucură-te, că toate clevetirile şi ocările celor ce te urau, pentru Domnul le-ai iertat, 
şi pentru aceasta, de comoara cea mare - dumnezeiasca înfiere - ca un făcător de 
pace te-ai învrednicit; 

Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 13 (de 3 ori) 

O, prea minunatule şi bine plăcutule al lui Hristos, părinte ierarhe Ignatie! Primeşte 
această mică rugăciune, însă din inimi ce te iubesc şi te cinstesc adusă, şi ne 
izbăveşte pe noi cu atotputernica ta mijlocire de toată durerea, suferinţa şi întri- 
starea, aprinde inimile noastre reci cu focul credinţei şi al dragostei de Dumnezeu, 
dăruieşte-ne pocăință mai înainte de sfârşit, fii nouă călăuzitor către Împărăţia 
Cerurilor, ca acolo, dimpreună cu tine şi cu toți cei ce au bine plăcut lui Dumne- 
zeu, în vecii vecilor să îi cântăm: Aliluia! 


Apoi se repetă iarăşi: 


Icos 1 

Arhanghelii şi îngerii se minunau de vieţuirea ta, părinte ierarhe Ignatie, căci din 
pruncie ai avut mare dorire către Dumnezeu şi întru poruncile Lui ai petrecut ne- 
abătut viaţa ta. Minunându-ne de această bună pricepere a ta, cu umilinţă strigăm 
ție: 

Bucură-te, că pe părinţii tăi îndureraţi de nerodire, cu naşterea ta i-ai mângâiat; 
Bucură-te, odraslă minunată şi de neam cinstit; 

Bucură-te, necontenită bucurie a îngerului tău păzitor; 

Bucură-te, cela ce cu blândeţea şi supunerea ta pe părinţii şi povăţuitorii tăi i-ai ui- 
mit; 

Bucură-te, cela ce din pruncie te-ai gătit pentru ascultare monahicească; 

Bucură-te, cel ce sufletul tău de prunc către Dumnezeu l-ai îndreptat; 

Bucură-te, cel ce clipele de răgaz ale prunciei tale în rugăciune şi cugetare la Dum- 
nezeu le-ai petrecut; 

Bucură-te, cela ce pentru fraţii şi surorile tale mai mici pildă de rugăciune şi ascul- 
tare te-ai arătat; 
Bucură-te, ierarhe Ignatie, al pocăinţei şi rugăciunii lucrător şi dascăl prea ales! 


Condac 1 

Cel ce ai fost ales de Împăratul Ceresc şi proslăvit de EI, părinte ierarhe Ienatie, 
prăznuind acum prea cinstită pomenirea ta, cu osârdie te rugăm: călăuzeşte-ne 
la calea mântuirii, izbăveşte-ne de vrăjmaşii văzuţi şi nevăzuţi, de scârbe şi de 
dureri pe cei ce cu dragoste strigăm ţie: Bucură-te, ierarhe Ignatie, al pocăinţei 
şi rugăciunii lucrător şi dascăl prea ales! 


Rugăciune către Sfântul ierarh Ignatie Briancianinov 


O, mare, prea minunate şi bine plăcutule al lui Hristos, părinte ierarhe Ignatie pri- 
meşte cu milostivire rugăciunile pe care cu dragoste şi recunoştinţă ţi le aducem! 
Auzi-ne pe noi, cei sărmani şi neajutoraţi, care cu credinţă şi iubire la tine cădem şi 
cerem călduroasa ta solire pentru noi înaintea scaunului Domnului Slavei. Ştim că 
mult poate rugăciunea dreptului, care milostiv face pe Stăpânul. 


Tu, din anii prunciei tale, pe Domnul cu înflăcărare l-ai iubit şi numai Lui a-l sluji 
voind, toate cele frumoase ale lumii acesteia întru nimica le-ai socotit. Tu, lepă- 

dându-te de tine şi luându-ţi crucea ai urmat lui Hristos. Tu de voie ai ales calea 
cea strâmtă şi mâhnicioasă a vieţii monahiceşti şi pe această cale virtuţi mari ai do- 
bândit. Tu, prin scrierile tale, inimile oamenilor de cea mai adâncă evlavie şi su- 
punere către Atotputernicul Ziditor le-ai umplut, iar pe păcătoşii cei căzuţi cu 
înțeleptele tale cuvinte a-şi cunoaşte nimicnicia şi a alerga întru pocăință şi 
smerenie la Dumnezeu i-ai povăţuit, îmbărbătându-i cu nădejdea în milostivirea 
Lui. Tu, pe cei ce alergau la tine afară nicicând nu i-ai scos, ci părinte iubitor de fii 
şi bun păstor tuturor le-ai fost: nici acum nu ne părăsi pe noi, care ţie cu osârdie ne 
rugăm şi la ajutorul şi acoperământul tău scăpăm. 


Cere pentru noi de la Domnul cel iubitor de oameni sănătate sufletului şi trupului, 
neclintită fă credinţa noastră, întăreşte puterile noastre care slăbesc întru ispitele şi 
întristările veacului acestuia, încălzeşte cu focul rugăciunii sufletele noastre cele 
reci, ajută-ne, ca prin pocăință fiind curățiţi, sfârşit creştinesc vieţii noastre să pri- 
mim şi în cămara cea prea împodobită a Mântuitorului să intrăm dimpreună cu toţi 
cei aleşi, şi împreună cu tine să ne închinăm Tatălui şi Fiului şi Sfântului Duh. 
Amin! 

Viaţa Sfântului ierarh Ignatie Briancianinov 


Tropar: Apărător al Ortodoxiei, învăţător şi făptuitor al rugăciunii şi al pocăinţei; 
împodobire de Dumnezeu inspirată a arhiereilor, slavă şi laudă a monahilor: cel ce 
prin scrierile tale ne-ai înduhovnicit pe noi toţi. Flaut duhovnicesc, Ignatie de 
Dumnezeu înţelepțit, roagă-L pe Cuvântul Hristos Dumnezeu, pe Carele în inima 
ta L-ai purtat, să ne dăruiască nouă mai înainte de sfârşit pocăință. 


ie se se 


La Sinodul local al Bisericii Ortodoxe Ruse consacrat mileniului de la creştinarea 
Rusiei (iunie 1988, Lavra Serghiev Posad), Sfântul ierarh Ienatie a fost alăturat 
la ceata sfinţilor. De la această dată moaştele sale odihnesc în Biserica Mân- 
tuitorului din mănăstirea Tolgsk- Vedenski din oraşul Iaroslavl. 


“Flaut duhovnicesc” a fost numit el în troparul închinat lui. Viaţa sa aminteşte isto- 
riavechilor Paterice. S-a născut la 6 februarie 1807 în satul Pokrovskoie, 
gubernia Vologda, în familia unui demnitar înstărit. Din copilărie îi plăcea să 
citească cărți duhovniceşti. 

De la vârsta de 15 ani începe să viseze la viaţa monahicească şi la intrarea în mă- 
năstire, dar este trimis de către tatăl său la Şcoala superioară de inginerie militară 
de la Sankt-Petersburg. 


La examen era de faţă şi viitorul împărat, marele cneaz Nicolai Pavlovici. Înfă- 
țişarea nobilă a tânărului şi cunoştinţele sale strălucite l-au interesat pe marele 
cneaz, care l-a invitat la palatul Anicikov, reşedinţa sa. Din acest timp Briancea- 
ninov devine pensionarul marelui cneaz. 


Era primul la toate ştiinţele. Puţini însă erau cei care bănuiau ce se petrece în 
tainiţele sufletului viitorului inginer militar. 


- Era tânguirea sufletului ce se 
îndepărtase de adevărata sa viaţă - Dumnezeu. 


Cugetările la ştiinţele studiate de el cu asiduitate în şcoală l-au adus în pragul 
deznădejdii: “Intrebam ştiinţele: * 


” - Ştiinţele tăceau. 


În această perioadă Brianceaninov frecventa casa prezidentului Academiei de Arte, 
Alexei Olenin, unde, conform tradiţiei, se adunau dintotdeauna scriitorii, artiştii, 
savanții. Aici el se întâlnea cu Puşkin, Gnedici, Krilov, îşi citea compoziţiile sale 
rămase nouă necunoscute. Dar slava unui scriitor nu-l interesa. Literatura laică ce 
prospera în societatea cultivată, voit sau ne voit era în opoziţie cu Biserica. 


Gogol a afirmat că literatura ar trebui să fie “o treaptă nevăzută spre creştinism” - 
dar în ansamblu literatura rusă n-a mers pe această cale. 


Dacă în “artistism”, după cum socoteau Sfinţii Părinţi, aproape negreşit se ascunde 
păcătoşenia, de aceasta se fac vinovate falsele tradiții multiseculare. Ştiinţa pătrun- 

dea în lume, literatura în suflet, şi dacă el (sufletul) nu era temeinic apărat de 
credinţa în adevăratul Dumnezeu, atunci el se degrada şi pierea. Pierea de “frumu- 
sețurile” neobişnuite şi de rezultatele extraordinare. 


Literatura şi ştiinţa slujeau aceleiaşi tendinţe de respingere a omului de la Hristos, 
a fărâmiţării sufletului, a împrăştierii şi distrugerii tuturor puterilor sufleteşti ale 
omului, în loc de a le reuni laolaltă. 


După cum observa Sfântul ierarh Ignatie 


Pentru ca scriitorul să poată deosebi “lumina” de “întuneric”, Sfântul ierarh Ignatie 
îl îndruma să-i citească pe Sfinţii Părinţi. 


Împreună cu colegul său Mihail Cihacev, viitorul ierarh lua parte la slujbele de la 
catedrala Kazanskaia şi vizita adesea metocul mănăstirii Valaam. În căutările lor 
duhovniceşti ei au fost ajutaţi foarte mult şi de călugării de la Lavra Sfântului Ale- 
xandrii Nevski. 


“Dimitrie Brianceaninov - scrie biograful său - devenise în suflet un adevărat 
ascet, înconjurându-se de scrierile Sfinţilor Părinţi, pe care le recitea cu pa- 
siune.” 


După terminarea şcolii a început lupta pentru demisie. Împotriva lui s-a ridicat 
întreaga conducere împreună cu marele cneaz şi cu împăratul Nicolai Pavlovici 
(era în 1826). A fost chemat la palatul Mihailovski, unde i s-a propus orice slujbă 
şi orice post în regimentul de gardă, Brianceaninov însă o ţinea una şi bună, zicând 
că el voieşte să se ducă la mănăstire. 


“Mai onorabil e să-ți salvezi sufletul, rămânând în lume” - a remarcat marele 
cneaz. 


oaie calit ră A fost trimis totuşi să slujească în cetatea 


Dinaburg. Aici el îşi petrecea timpul în singurătate, bolind şi corespondând cu iero- 
monahul Leonid (Nagolkin), viitorul stareţ de la Optino, cu care făcuse cunoştinţă 
în Lavră. 

După convorbirea cu el, Brianceaninov scria: 


In cele din urmă sănătatea lui s-a înrăutățit într-atât încât în 1827 demisia i-a fost 
acceptată. Asta s-a întâmplat fără ştirea părinţilor, care aflând vestea, au încetat de 
a-1 mai trimite vreun ajutor bănesc şi au rupt orice relație cu el. 


Rămânând fără mijloace financiare, a sosit la Petersburg în straie ţărăneşti şi de 
acolo s-a îndreptat spre mănăstirea Sfântul Alexandru Svirski, aflată pe malul lacu- 
lui Ladoga. Acolo vieţuia pe atunci părintele Leonid. În 1829 s-a aflat un timp la 
Pustia Optino. 


În 1831 Brianceaninov a primit schima mică în catedrala învierii din Vologda, 
luând numele de Ignatie în cinstea Sfântului mucenic Ienatie, purtătorul de 
Dumnezeu. 


Y La data de 4 iulie, în acelaşi an, a fost hirotonit ierodiacon, apoi ieromonah. 

V În 1832 a fost numit egumen al mănăstirii Lopotov. 

Y La 1 ianuarie 1834, din dispoziţia Sinodului egumenul Ignatie a fost ridicat 
la rangul de arhimandrit şi trimis din ordinul împăratului la Pustia 
Serghievo, nu departe de Sankt - Petersburg. Aici a petrecut 23 de ani. 


Impovărat de nenumărate sarcini gospodăreşti, Brianceaninov a găsit totuşi timp să 
se ocupe şi de scris. Aici, în Pustia Serghievo au fost create majoritatea operelor 
sale, inclusiv monumentalul “Patericon”. 


În articolul “Păstorul creştin şi artistul creştin” Sfântul ierarh Ignatie scrie: 


Ale sale “Experienţe ascetice” au fost primite cu dragoste în cele mai austere şi 
îmbunătățite mănăstiri - în Pustia Sarovului, Pustia Optino, în Lavra Sfânta Treime 
de la Serghiev Posad ş.a. 

La Sfântul Munte Athos, scrierile episcopului Ignatie au trezit o admiraţie plină de 
evlavie faţă de autorul lor. În scurt timp ele au fost recunoscute în toate eparhiile ca 
unul din cele mai bune îndreptare pentru viaţa duhovnicească, în afară de asta 
scrisorile lui se îndreptau către toate colțurile Rusiei - multe din ele fiind scrise cu 
o adevărată măiestrie. 


Sfântul ierarh Ignatie era cu totul lipsit de conştiinţa trufaşă că este scriitor. 
Scrierile sale el le considera ca aparţinând patrimoniului Bisericii. 


Ca urmare a climei neprielnice, Sfântul ierarh Ignatie era mereu bolnav. Iarna 
anului 1847 şi-a petrecut-o în chilie, dar aproape in fiecare zi era văzut la masa de 
scris. În primăvară a cerut să fie slobozit din funcţia de egumen, dar nu i s-a acor- 
dat decât un concediu de un an. 


În 1847 soseşte la mănăstirea Nicolo-Babaievski de pe Volga, unde, în mijlocul 
unei naturi minunate şi-a mai întărit sănătatea. 


În 1856 vine la Pustia Optino, intenţionând să-şi clădească o chilie la schit pentru 
a se închide în tăcere pentru tot restul vieții. 


Din nou n-a fost lăsat la odihnă, în data de 27 octombrie 1857 arhimandritul 
Ignatie este sfințit episcop al Kaukazului. 


In noiembrie este chemat de către împărăteasa Alexandra Fedorovna, care i-a 
înmânat o panaghie împodobită cu briliante şi rubine în amintirea împăratului de- 
funct. 


Noul episcop părăseşte Pustia Serghievo neavând nici măcar bani de drum - nu 
agonisise nimic. A fost nevoit să se împrumute de la o persoană particulară. 


În ianuarie 1858 soseşte la Stavropol. Eparhia s-a dovedit a fi într-o stare deplo- 
rabilă. A trebuit să ia totul de la început. 


În 1861 se îmbolnăveşte grav şi devine clar că trebuie sa părăsească definitiv tărâ- 
mul de activitate pastorală. Se mută cu traiul în mănăstirea Nicolo-Babaievski. 


Văzând că mănăstirea este săracă - în casa de bani erau doar 60 de ruble - el îşi 
vinde panaghia, cadoul împărătesei, cu 30 de mii de ruble, donând aceşti bani 
pentru nevoile mănăstirești. 

În ultimii săi ani Sfântul ierarh Ignatie se ocupa, de lecuirea propriilor boale, 
cât şi a ţăranilor suferinzi veniţi din tot ţinutul; renovează, şi în exterior şi în 
interior, chinovia modestă şi tihnită, care începuse pe vremea lui să primească 
tot mai mulţi pelerini; pregăteşte pentru tipar Patericul şi scrie câteva lucrări 
noi. 


Articolele, tratatele, predicile şi scrisorile sale din ultima perioadă conţin o uimi- 
toare bogăţie a gândirii, iluminată dinăuntru de un sentiment viu al iubirii 
duhovniceşti. 


Episcopul Ignatie a adormit în linişte şi pace, la ceasul rugăciunii, în data de 30 
aprilie 1967. 


Cu toate că majoritatea scrierilor sale este destinată monahilor, în general însă ele 
sunt adresate, după cum arată el însuşi în prefața la volumul IV - 


EI a găsit de cuviinţă 


„adică a mănăstirii veşnice a sufletului. 


In veacul de acum lumea sortită pieirii şi fizic şi duhovniceşte, literalmente imploră 
mântuirea. 


Toată lumea cunoaşte actuala criză ecologică, care este urmarea crizei spirituale a 
omenirii ajunsă la apogeul prăbuşirii sale sufleteşti. 


După cum spunea ieromonahul Serafim Rose în 1982: “Vizitatorul din orice 


fară a secolului al XLX-lea, uitându-se la programele noastre de televiziune, la 
atracţioanele reclamele, filmele şi muzica noastră - aproape la fiece aspect al 
culturii noastre moderne - ar crede că a nimerit în ţara unor Smintiţi, care au 
pierdut orice contact cu realitatea cotidiană. * 


De multe secole, forţele întunericului ce pregătesc venirea antihristului se folosesc 
cu abilitate de slăbiciunile naturii omeneşti, convingându-ne că în această lume e 
bine sa trăim lejer, necugetat, “frumos” şi “fericit”. 


Și cum ar trebui de fapt să trăim? Răspunsurile au fost date demult în scrierile unor 
astfel de scriitori ca Sfântul ierarh Ignatie Brianceaninov. Această literatură tre- 
buie să fie citită anume astăzi. 

Viaţa Sfântului ierarh Ienatie Briancianinov rezumată de arhiepiscopul 
Averchie (Tausev) din Jordansville “Marea apostazie”- la un centenar de la bine 
credinciosul sfârşit al episcopului Ignatie Briancianinov 

